বক্সঅফিসে কেমন লড়াই চলছে অক্ষয়-সানির

ওয়েব ডেস্ক: ব্যর্থতার সময় পার করে বলিউড এর জনপ্রিয় অভিনেতা সানি দেওল(Sunny Deol) বহু বছর পর ‘গদর ২'(Gadar 2) নিয়ে বলিউড পর্দায় ফিরে এসে নতুন করে আবার সাফল্যের ঝড় তুলেছেন। এরপর সম্প্রতি অর্থাৎ গত ১০ এপ্রিল মুক্তি পেয়েছিল তার ছবি ‘জাট'(Jaat)। এই ছবিটির পরিচালনা করেছেন গোপী চাঁদ মালিনেনি।
এদিকে জালিয়ানাওয়ালাবাগ হত্যাকাণ্ডের অজানা তথ্য নিয়ে তৈরি অক্ষয় কুমারের ‘কেশরী চ্যাপ্টার ২'(Keshri Chapter 2) মুক্তি পেয়েছিল গত ১৮ এপ্রিল। বক্স অফিসে অক্ষয়ের(Akshay Kumar) ছবি এখন সানি দেওলের ‘জাট’কে অনেকটা পিছনে ফেলেছে।
যদিও ‘জাট’ মুক্তির প্রথম দিন বক্সঅফিস আয়(Boxoffice Collection) করেছিল ৯.৫ কোটি টাকা। অন্যদিকে মুক্তির দিন অক্ষয় কুমারের ছবি আয় করেছিল ৭ কোটি ৭৫ লক্ষ টাকা। এরপর শনি এবং রবিবার যথাক্রমে সেই আয় বেড়ে ৯ কোটি ৭৫ লক্ষ এবং ১২কোটি ছাড়ায়। সোমবার ‘কেশরী চ্যাপ্টার ২’ কিছুটা কম আয় করে।

আরও পড়ুন:

অন্যদিকে ‘জাট’ বক্সঅফিস কালেকশন মুক্তির পর দ্বিতীয় বুধবার  টিমটিম করে জ্বলছিল। বর্তমানে ভারতীয় বক্স অফিসে এই ছবির মোট আয় দিয়ে দাঁড়িয়েছে ৭৯ কোটি ২২ লক্ষ টাকা।
‘কেশরী চ্যাপ্টার ২’ ছবিটিতে মুখ্য ভূমিকায় আছেন অক্ষয় কুমার, আর মাধবন, অনন্যা পান্ডে।এই ছবিটির পরিচালনা করেছেন করণ সিং ত্যাগী। এটি চলতি বছরের অন্যতম প্রতীক্ষিত ছবি। কেশরী ২ ছবিটিতে উঠে এসেছে ১৯১৯ সালে ঘটে যাওয়া জালিওয়ানওয়ালা বাগ হত্যা কাণ্ডের অজানা ঘটনার কথা। মুক্তি পাওয়ার পর এই ছবিটি মিশ্র প্রতিক্রিয়া পেয়েছে দর্শকদের থেকে।