৮৯-তে ভাংরা নেচে জমিয়ে দিলেন ধর্মেন্দ্র!

ওয়েব ডেস্ক: কিছুদিন আগে বলিউডের বর্ষীয়ান অভিনেতা ধর্মেন্দ্র(Dharmendra) চোখে অস্ত্রোপচার হওয়ার পর চোখে ব্যান্ডেজ নিয়ে হাসপাতাল থেকে বেরোতে দেখা গেল। গাড়িতে ওঠার সময় পাপারাজদের উদ্দেশে বলতে সোনা গিয়েছিল ‘আমি শক্তিশালী’। ‘আভি ভি ধর্মেন্দ্র মে বহুত দম হ্যায়। আভি ভি জান রাখতা হু..’। চোখের অপারেশন করে হাসপাতাল থেকে বেড়ানোর সময় তার সঙ্গে পরিবারের কাউকে দেখা যায়নি।

আরও পড়ুন:আল্লু অর্জুনকে নিয়ে আকাশছোঁয়া বাজেটের ছবি তৈরি করবেন অ্যাটলি

গত বছর এপ্রিল মাস লাগাদ বলিউডের আরেক প্রবাদপ্রতিম বাঙালি অভিনেতা বিশ্বজিৎ চট্টোপাধ্যায় পরিচালক (Director Biswajit Chatterjee)হিসেবে ‘অগ্নিযুগ: দ্য ফায়ার'(Agnijug:The Fire) শুটিং করেছিলেন বর্ষার অভিনেতা ধর্মেন্দ্রকে নিয়ে। পরিচালক অভিনেতা বিশ্বজিৎ চট্টোপাধ্যায় এক সাক্ষাৎকারে জানিয়েছিলেন এই বয়সেও ধর্মেন্দ্র নাকি অ্যাকশন দৃশ্যে জন্য কোন ডামি নেননি।

বলিউডের হি-ম্যান ধর্মেন্দ্রকে শেষ দেখা গিয়েছিল করণ জোহর পরিচালিত রকি অর রানি কি প্রেম কাহানিতে । এবার এই ৮৯ বছর বয়সে আবার ধর্মেন্দ্র প্রমাণ করে দিলেন তার বয়স শুধু একটা সংখ্যা মাত্র। সবে চোখের অপারেশন সেরে তিনি পুত্র সানি দেওলের(Sunny Deol) নতুন ছবি ‘জাট'(Jaat) এর প্রিমিয়ারে উপস্থিত ছিলেন গতকাল মুম্বাইতে। শুধু উপস্থিত নয় রেড কার্পেটে ঢোলের তালে নিচের সকলের নজর কাড়লেন বর্ষীয়ান অভিনেতা। এই বয়সে ধর্মেন্দ্র এনার্জি প্রাণবন্ত হাসি আর ভাংরার মুড দেখে সবাই অবাক। মুহূর্তে মঞ্চ যেন নিয়ে নিলেন ধর্মেন্দ্র। অবাক দৃষ্টিতে তাকিয়ে রইলেন সানি দেওল। মুহূর্তে সোশ্যাল মিডিয়ায় ভাইরাল সেই দৃশ্য। কমেন্ট সেকশনে ভালোবাসার বন্যা।