সানির ‘জাট’-এ গির্জায় গুন্ডামি,সংখ্যালঘুদের ধর্মীয় ভাবাবেগে আঘাত!

ওয়েব ডেস্ক: ধর্মকে সামনে রেখে বলিউডে রোষানলে পড়েছে বহু ছবি। বিতর্কিত বেশ কিছু ছবি আতস কাঁচের নিচে যাবার পর ছবির দৃশ্যের কাঁচি চালাতে হয়েছে। ছবি সাফল্য যদিও বিতর্ককে থামাতে পারেনি।
এবার সানি দেওলের(Sunny Deol) জনপ্রিয় ছবি ‘জাট'(Jaat) মুখোমুখি হয়েছে বিতর্কের। খ্রিস্টানদের(Christian Community) ধর্মীয় ভাবাবেগে আঘাতের অভিযোগে ছবি নিয়ে বিতর্ক শিরোনামে উঠে এসেছে।বক্স অফিসে যথেষ্ট সাফল্য পেয়েছে ‘জাট’। সুপারস্টার সলমন খানের ‘সিকন্দর’কে পরে মুক্তি পেয়েও
অনেকটাই পিছনে ফেলে দিয়েছে সানির ‘জাট’।

আরও পড়ুন:নাতি ইব্রাহিমের ছবি নিয়ে ঠাকুরমা শর্মিলার প্রতিক্রিয়া যাই হোক, ইব্রাহিম-পলক প্রেমচর্চা থামেনি

কয়েকদিন আগে রামনবমীতে মুক্তিপ্রাপ্ত ‘ও রাম শ্রীরাম’ গানটি নিয়ে হিন্দু সংগঠন(Hindu Organisation) অসন্তোষ প্রকাশ করেছিল। ছবির নাম নিয়ে শিব সম্প্রদায় আপত্তি তুলেছিল। এবার ক্রিস্টান সম্প্রদায়ের রোষানলে পড়ল সানি দেওলের ‘জাট’। ছবিতে গির্জার একটি দৃশ্য নিয়ে শুরু হয়েছে বিতর্ক। চার্চে তখন প্রার্থনা চলছিল তার মধ্যেই হামলা চালায় রণদীপ হুদা অভিনীত চরিত্রটি। ঠিক তার পিছনে দেখা যায় ক্রুশবৃদ্ধ যীশুকে। পবিত্র গির্জায় এমন দৃশ্য দেখে খ্রিস্টান সম্প্রদায়ের ভাবা বেগে আঘাত লেগেছে। আর তাতেই আপত্তি তুলেছে তারা। তাদের মতে গির্জা সব থেকে পবিত্র জায়গা কিভাবে সেখানে হামলার দৃশ্য দেখানো হয়! সম্প্রদায়ের তরফ থেকে প্রেক্ষাগৃহে বাইরে বিক্ষোভ প্রদর্শন করা হবে বলে স্থির করা হয়েছিল কিন্তু পুলিশ ছাড়পত্র দেয়নি। ডাক দেওয়া হয়েছে ‘জাট’ বয়কটের।
যদিও এই ছবির প্রচারে সানি দেওয়লকে বলতে শোনা গিয়েছিল, “জাট কোন ধর্মীয় উস্কানিমূলক ছবি নয়। দয়া করে ধর্মীয় চাকমা আটবেন না। ছবিটি সম্পূর্ণ বিনোদনমূলক… কোন ধর্মীয় বার্তা এই ছবির মাধ্যমে আমরা দিতে চাই না।”